Noen av landemerkene rundt «The Strip».
**Las Vegas Strip** (eller bare «**The Strip**») er et omtrent 6,8 km langt strekke av Las Vegas Boulevard i Clark County i den amerikanske delstaten Nevada. «The Strip» ligger like syd for bygrensen til Las Vegas, i forstedene Paradise og Winchester. 

Mange av verdens største hoteller og kasinoer ligger langs The Strip. Mange av hotellene har en svært overdådig og spesiell arkitektur, og sammen med fine restauranter og eksklusive kjøpesentre har disse gjort The Strip til en av USAs mest besøkte turistattraksjoner med omtrent 30 millioner besøkende (2008).

The Strip ble i 2000 utpekt til en All-American Road av det amerikanske transportdepartementet på grunn av dens historiske og kulturelle verdi.

Avgrensing
----------

«The Strip» er i snever forstand den delen av Las Vegas Boulevard som ligger mellom Sahara Avenue og Russel Road, et strekke som er omtrent 6,8 km. Begrepet brukes imidlertid også i utvidet forstand om alle hoteller, kasinoer, restauranter og lignende som ligger langs gaten eller i umiddelbar nærhet. For eksempel regnes vanligvis kasinohotellene Stratosphere og Mandalay Bay til The Strip, selv om disse ligger henholdsvis nord for Sahara Avenue og Russel Road.

Begreper som *Strip Area*, *Resort Corridor* eller *Resort District* brukes noen ganger hvis man skal omfatte alle steder som ligger inntil en kilometer eller to fra selve The Strip, slik som for eksempel Hard Rock Hotel & Casino.

McCarran internasjonale lufthavn ligger inntil østsiden av The Strip syd for Tropicana Avenue.

Historie
--------

Dunes var i drift fra 1955 til 1993, før det ble revet og erstattet med Bellagio. De siste 25 årene har alle de gamle hotellene langs The Strip blitt enten revet eller totalrenovert og gjenåpnet som luksushoteller.
The Strip-området fikk sine første kasinoer og hoteller på begynnelsen av 1940-tallet med byggingen av New Frontier og El Rancho. I 1946 kom Flamingo, og i 1950 Desert Inn. Frem til slutten av 1950-tallet var mye av kasino- og hotellutbyggingen langs The Strip finansiert av organisert kriminalitet, blant annet av den New York-baserte gangsteren Bugsy Siegel.

I 1959 ble det berømte «Welcome to Fabulous Las Vegas»-skiltet satt opp ved The Strip.

Ved inngangen til 1970-tallet ble det bygget ut flere *mega-resorts* langs The Strip, slik som International Hotel (senere kjent som LVH – Las Vegas Hotel and Casino) i 1969 og det opprinnelige MGM Grand Hotel and Casino (senere Bally's) i 1973. Sistnevnte hadde 2084 rom ved åpningen, og var da verdens største. MGM Grand var utsatt for en brann i 1980 der 85 gjester og ansatte døde, noe som første til endrede brann forskrifter for hoteller i hele verden.

Åpningen av The Mirage i 1989 satte en ny standard for hotellene langs The Strip, og i årene som fulgte ble flere megahoteller åpnet som (nye) MGM Grand i 1993 og New York-New York i 1997. Fra årene rundt årtusenskiftet har The Strip i stadig større grad blitt preget av luksushoteller som Bellagio, The Venetian og Wynn, mens eldre hoteller har blitt stengt eller revet. Nedslitte kasinoer som blant annet Bill's Gamblin' Hall and Saloon har blitt stengt for oppussing for senere å gjenoppstå som såkalte «boutique-hoteller».

Hoteller langs The Strip
------------------------

| Nordlig retning Fremont Street |
| --- |
|  | **↑** |
| Stratosphere |
|  |
|  |
|  |
|  |
|  |
|  |
| *W. Sahara Avenue* | *E. Sahara Avenue* |
| Hilton Grand Vacations ClubHilton Grand Vacations
Circus Circus HotelCircus Circus Hotel
EchelonEchelon Place (under bygging) | Sahara (stengt) |
| RivieraRiviera |
|  |
| *E. Desert Inn Road* | *E. Desert Inn Road* |
| TrumpTrump Hotel |  |
| EncoreEncore |
| Fashion Show Mall*Fashion Show Mall (intet hotell)* |
|  | Wynn Las VegasWynn Las Vegas |
| *Spring Mountain Road* | *Sands Avenue* |
| Treasure IslandTreasure Island | The PalazzoThe Palazzo |
| The VenetianThe Venetian |
| The MirageThe Mirage | Casino RoyaleCasino Royale |
| Harrah’sHarrah’s |
| Imperial PalaceImperial Palace |
| Caesars PalaceCaesars Palace | Flamingo |
| Bill's Gamblin' Hall and SaloonBill's Gamblin' Hall and Saloon (stengt) |
| *E. Flamingo Road* | *E. Flamingo Road* |
| BellagioBellagio The CosmopolitanThe Cosmopolitan | Bally’sBally’s Las Vegas |
| ParisParis |
|  | Planet HollywoodPlanet Hollywood |
| *W. Harmon Avenue* | *E. Harmon Avenue* |
| Project City CenterCityCenter: Mandarin Oriental, Aria, Vdara | The Signature at MGM GrandThe Signature at MGM Grand |
| Park MGMPark MGM |
| *Rue de Monte Carlo* | *Rue de Monte Carlo* |
| New York-New York | MGM Grand HotelMGM Grand |
| *W. Tropicana Avenue* | *E. Tropicana Avenue* |
| ExcaliburExcalibur | TropicanaTropicana |
| *E. Reno Road* | *E. Reno Road* |
| LuxorLuxor |
| *W. Hacienda Avenue* | *E. Hacienda Avenue* |
| Mandalay BayMandalay BayTHEhotel at Mandalay BayTHEhotel at Mandalay BayFour SeasonsFour Seasons |
| *Russell Road* |
|  | ↓ |  |
| Sydlig retning  Interstate 215  McCarran internasjonale lufthavn |

  

Panorama fra midtpartiet til The Strip, blant annet med Eiffeltårn-kopien til hotellet Paris Las Vegas.

Referanser
----------

1. ↑  Lukas, Scott A. (2007). «Theming as a Sensory Phenomenon: Discovering the Senses on the Las Vegas Strip». I Scott A. Lukas. *The Themed Space: Locating Culture, Nation, and Self*. Lexington Books. s. 75–95. ISBN 0-7391-2142-1.
2. ↑  «America's Top 10 Tourist Attractions : Ranking the country's most popular destinations». Yahoo! Travel. Arkivert fra originalen 30. desember 2013. Besøkt 28. desember 2013.
3. ↑  «U.S. Transportation Deputy Secretary Downey Announces New All-American Roads, National Scenic Byways in 20 States». United States Department of Transportation. 15. juni 2000. Besøkt 28. desember 2013.
4. ↑  Rothman, Hal (2003). *Neon Metropolis: How Las Vegas Started the Twenty-first Century*. Psychology Press. s. 13-14. ISBN 9780415926133.
5. ↑  «Bally's Las Vegas». casinoholics.com. Besøkt 28. desember 2013.
6. ↑  «Bill's Gamblin' Hall to close Feb. 4 for renovations». Las Vegas Review-Journal. 29. november 2012. Besøkt 28. desember 2013.

  


|  |  |
| --- | --- |
| Oppslagsverk/autoritetsdata | VIAF **·** LCCN **·** NKC **·** GeoNames
 |